system
Răspunde în limba română, în stilul Wikipedia, cat mai corect gramatical.
user
Ce poți spune pe larg despre 9 noiembrie?
assistant
9 noiembrie este a 313-a zi a calendarului gregorian și a 314-a zi în anii bisecți. Mai sunt 52 de zile până la sfârșitul anului.

Evenimente 

 1282: Papa Martin al IV-lea l-a excomunicat pe regele Petru al III-lea al Aragonului.
 1330: În Bătălia de la Posada, Basarab I al Țării Românești învinge armata maghiară a lui Carol Robert de Anjou.
 1376: Primele statute de breaslă păstrate din Transilvania. Ele aparțineau breslelor din Sibiu, Sighișoara, Sebeș și Orăștie.
 1697: Papa Inocențiu al XII-lea fondează orașul  Cervia.
 1799: Revoluția franceză: Napoleon Bonaparte, cu sprijinul fratelui său Lucien, conduce lovitura de stat ("18 brumar"), punând capăt Directoratului și devenind Prim Consul al guvernului consular. Instaurarea dictaturii burgheziei.
 1857: Deputații pontași din Adunarea ad-hoc a Moldovei, în frunte cu Ion Roată, au depus o jalbă pe biroul Adunării, cerând, printre altele, desființarea "boierescului".
 1877: Armata română cucerește reduta otomană de la Rahova.
 1888: Criminalul londonez Jack Spintecatorul a ucis ultima lui victimă, pe nume Mary Jane Kelly.
 1906: Theodore Roosevelt este primul președinte în exercițiu al Statelor Unite care a efectuat o călătorie oficială în afara țării. A făcut acest lucru pentru a inspecta progresul la Canalul Panama.
 1918: Împăratul Wilhelm al II-lea abdică după Revoluția Germană iar Germania este proclamată Republică.
 1923: La München, poliția și trupele guvernamentale înnăbușă „Puciul de la berărie”, condus de Adolf Hitler.
 1938: Diplomatul nazist Ernst vom Rath moare de rănile provocate de gloanțele rezistenței luptătorilor evrei, un act pe care naziștii l-au folosit ca o scuză pentru a demara pogromul național cunoscut sub numele de Kristallnacht (Noaptea de Cristal).
 1961: România a devenit membra a Organizației Națiunilor Unite pentru Alimentație și Agricultură (FAO).
 1985: Garry Kasparov, 22 de ani, din Uniunea Sovietică, devine cel mai tânăr campion mondial de șah, învingându-l pe compatriotul sovietic Anatoli Karpov.
 1989: Căderea Zidului Berlinului: După ce Schabowski, membru al Biroului Politic SED, a anunțat acordarea libertății de călătorie într-o conferință de presă difuzată la televiziunea RDG, mii de oameni se îngrămădesc la puncte de trecere a frontierei. Zidul Berlinului și celelalte granițe inter-germane se deschid pentru cetățenii RDG.
 1993: Croații bosniaci au distrus podul Stari Most din Mostar, construit cu peste 400 de ani în urmă.
 1994: Este descoperit elementul chimic darmstadtiu.
 2007: Bundestag-ul german adoptă controversatul proiect de lege privind păstrarea datelor care impune stocarea „datelor de trafic de telecomunicații ale cetățenilor timp de șase luni”.

Nașteri 
 1389: Isabella de Valois, regină consort a Angliei (d. 1409)
 1717: Frederick al II-lea, Duce de Mecklenburg-Schwerin (d. 1785)
 1723: Anna Amalia a Prusiei (d. 1787)
 1799: Gustavus, Prinț Moștenitor al Suediei (d. 1877)
 1811: Alexandru Hâjdeu, scriitor român din Basarabia, membru fondator al Academiei Române (d. 1872)
 1818: Ion Codru-Drăgușanu, scriitor român (d. 1884)
 1818: Ivan Turgheniev, romancier, poet, dramaturg rus (d. 1883)
 1840: Robert, Duce de Chartres, nepot al regelui Ludovic-Filip al Franței (d. 1910)
 1841: Regele Eduard al VII-lea al Regatului Unit (d. 1910)
 
 1868: Marie Dressler, actriță și cântăreață canadiano-americană (d. 1934)
 1885: Velimir Hlebnikov, scriitor rus (d. 1922)
 1888: Jean Monnet, om politic francez, primul președinte al Comisiei Europene (CECO), „Părintele Europei” (d. 1979)
 1897: Ronald George Wreyford Norrish, chimist englez, laureat al Premiului Nobel pentru chimie (1967), (d. 1978)
 1899: Gheorghe Ștefan, istoric și arheolog român, membru corespondent al Academiei Române (d. 1980)
 1901: Tivadar Ács, scriitor, jurnalist și istoric maghiar (d. 1974)
 1907: Louis Ferdinand, Prinț al Prusiei, șef al Casei de Hohenzollern (d. 1994)
 1908: Lucian Boz, critic literar, eseist, poet și traducător român (d. 2003)
 1914: Eftimie Luca, arhiepiscop român (d. 2014)
 1915: André François, grafician și ilustrator de cărți pentru copii francez (d. 2005)
 1918: Teohar Mihadaș, eseist, poet și prozator român (d. 1996)
 1922: Mihail Bălănescu, inginer și fizician român (d. 2018)
 1922: Dorothy Dandridge, actriță, cântăreață și dansatoare americană (d. 1965)
 1929: Imre Kertész, scriitor maghiar, laureat al Premiului Nobel (d. 2016)
 1930: José Águas, fotbalist portughez (d. 2000)
 1933: Lucian Pintilie, regizor român de teatru și film (d. 2018)
 1934: Carl Sagan, astronom și scriitor american (d. 1996)
 1937: Cliff Bole, regizor americano-canadian (d. 2014)
 1937: Paul Rezeanu, istoric și critic de artă român (d. 2021)
 1939: Suimenkul Ciokmorov, actor de film sovietic de origine kirghiză (d. 1992)
 1941: Tom Fogerty, cântăreț, compozitor și chitarist american (Creedence Clearwater Revival) (d. 1990)
 
 1952: Jack Szostak, biolog american de origine engleză, laureat al Premiului Nobel pentru medicină (2009)
 1954: Aed Carabao, actor și cântăreț thailandez
 1960: Andreas Brehme, fotbalist german
 1961: Mihail Gavril, pictor român
 1963: Biagio Antonacci, cântăreț și textier italian
 1964: Nicolae Păun, politician român de etnie rromă
 1970: Theo Anghel, scriitoare română de fantasy
 1973: Éric Boullier, inginer și manager francez de curse auto
 1974: Giovanna Mezzogiorno, actriță italiană
 1983: Andrey Nazário Afonso, fotbalist brazilian
 1984: Delta Goodrem, cântăreață australiană
 1987: Jaqueline Anastácio, handbalistă braziliană
 1990: Romain Bardet, ciclist francez
 1999: Karol Sevilla, actriță și cântăreață mexicană

Decese 
 959: Constantin al VII-lea, împărat bizantin (n. 905)
 1148: Ari Þorgilsson, primul istoric islandez (n. 1067)
 1686: Louis Armand I, Prinț de Conti (n. 1661)
 1799: Juliane de Hesse-Philippsthal, contesă și regentă de Schaumburg-Lippe (n. 1761)
 1916: Ioan Dragalina, general român (n. 1860)
 1918: Guillaume Apollinaire, poet, scriitor francez (n.  1880)
 
 1937: Ramsay MacDonald, politician scoțian, prim–ministru al Marii Britanii (n. 1866)
 1940: Arthur Neville Chamberlain, politician englez, prim–ministru al Marii Britanii (n. 1869)
 1943: Marele Duce Boris Vladimirovici al Rusiei (n. 1877)
 1952: Chaim Weizmann, primul președinte al statului Israel (n. 1874)
 1952: Haim Weizmann, om politic israelian  (n. 1874)
 1953: Dylan Thomas, poet englez (n. 1914)
 1970: Charles de Gaulle, general și politician francez, președinte al Franței (n. 1890)
 1991: Yves Montand, actor francez (n. 1921)
 2003: Art Carney, actor american (n. 1918)
 2004: Stieg Larsson, jurnalist și scriitor suedez de romane polițiste (n. 1954)
 2012: Iurie Darie, actor român (n. 1929)

Sărbători 

 Sf. Mucenici Claudiu, Castor, Sempronian si Nicostrat; Sf. Mucenici Onisifor si Porfirie si Sf. Nectarie al Pentapolei (calendarul ortodox si greco-catolic)
 Ziua Independenței în Cambodgia (1953)
 Ziua Internațională de luptă împotriva rasismului și antisemitismului

Note

 
! 09
! 11 09